અમેરિકાના પ્રતિબંધોની યાદીમાં સમાવિષ્ટ તો અન્ય લોકો પણ છે, પરંતુ તેમનાં ખાતાં ફેસબૂકે હજુ બંધ નથી કર્યાં. તે બતાવે છે કે પડદા પાછળ ફેસબૂક અમેરિકાની સરકારના દબાણ હેઠળ કામ કરી રહી છે. કંપનીના મંચ પર રીયલ નેમ પોલિસી છે, એટલે કે વ્યક્તિ પોતાના સાચા નામથી જ ખાતું ખોલાવે. તે સ્ક્રીનિંગ સૉફ્ટવેરની મદદથી સરળતાથી એ સુનિશ્ચિત કરી શકે કે જે લોકો કે કંપનીઓ ઓએફએસીની પ્રતિબંધોની યાદીમાં હોય તેમની સાથે તે કામ ન કરે. ઉલ્લેખનીય છે કે કેડીરોવ એ રશિયાના પ્રમુખ વ્લાદીમીર પુતીનના સાથી છે અને ડિસેમ્બરમાં ચાર અન્ય રશિયાઈ લોકો સાથે તેમને પ્રતિબંધોની યાદીમાં ઉમેરવામાં આવ્યા હતા. તેમના પર ગેરકાયદે હત્યા અને અન્ય માનવાધિકાર ભંગના આક્ષેપો છે. જ્યારે અમેરિકાની તેમની સામે પ્રતિબંધની યાદી પ્રકાશિત થઈ ત્યારે તેમણે અમેરિકાની સરકારની મજાક ઉડાવતો એક વિડિયો ઇન્સ્ટાગ્રામ પર મૂક્યો હતો.